Diari Oficial de la Generalitat Valenciana


Sumari del DOGV 9466, del 09-11-2022 (2022/10829)

RESOLUCIÓ de 3 de novembre de 2022, de la presidenta de l'Institut Valencià de Cultura, per la qual s'amplia el termini de justificació d'ajudes a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10415


Data del document
:   03-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 de novembre de 2022, de la presidenta de l'Institut Valencià de Cultura, per la qual s'amplia el termini de justificació d'ajudes a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual. [2022/10323]  
  
Mitjançant Resolució de 28 de juliol de 2022, de la Conselleria d'Educació, Cultura i Esport, es modifica el Pla estratègic de subvencions, s'aproven les bases reguladores per a la concessió de les subvencions a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i del Mecanisme de Recuperació i Resiliència del Reglament UE 2021/241, i se n'efectua la convocatòria (DOGV 9394 / 29.07.2022).  
  
El resolc tretze de la citada resolució estableix com a termini per a la presentació de la documentació justificativa el següent:  
Per a les activitats de 2022, com a màxim el 30 de novembre de 2022.  
No obstant això, ateses les característiques de les activitats a què es destinen aquestes ajudes, és ineludible la necessitat d'ampliar el termini de justificació per a facilitar que els beneficiaris puguen realitzar l'actuació objecte de subvenció dins del termini i en la forma escaient.  
En conseqüència, de conformitat amb l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que exerceixen la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l) i l'article 4, punt 2, lletra j) del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, i modificat a l'efecte pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer  
Ampliar, fins al 15 de desembre de 2022, el termini de justificació per a les activitats de 2022 previst en la Resolució de 28 de juliol de 2022, de la Conselleria d'Educació, Cultura i Esport (DOGV 9394 / 29.07.2022).  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució farà efecte a partir del mateix dia de la publicació en el Diari Oficial de la Generalitat Valenciana.  
  
València, 3 de novembre de 2022.- La presidenta de l'Institut Valencià de Cultura: Raquel Tamarit Iranzo.